CELEX: 52014PC0117
Language: et
Date: 2014-03-05
Title: Ettepanek: NÕUKOGU OTSUS millega lubatakse Portugalil kohaldada Madeira autonoomses piirkonnas toodetud ja kohapeal tarbitavale rummile ja liköörile ning Assooride autonoomses piirkonnas toodetud ja kohapeal tarbitavale liköörile ja kangetele alkohoolsetele jookidele madalamat aktsiisimäära

EUROOPA
                          KOMISJON
                                                    Brüssel, 5.3.2014
                                                    COM(2014) 117 final
                                                    2014/0064 (CNS)
                                         Ettepanek:
                                   NÕUKOGU OTSUS
   millega lubatakse Portugalil kohaldada Madeira autonoomses piirkonnas toodetud ja
    kohapeal tarbitavale rummile ja liköörile ning Assooride autonoomses piirkonnas
      toodetud ja kohapeal tarbitavale liköörile ja kangetele alkohoolsetele jookidele
                                 madalamat aktsiisimäära
ET                                                                                     ET
 ---pagebreak---                                                SELETUSKIRI
   1.        ETTEPANEKU TAUST
   EÜ asutamislepingu artikli 299 lõike 2 kohaselt vastu võetud nõukogu 10. novembri 2009.
   aasta otsusega 2009/831/EÜ1 lubati Portugalil 31. detsembrini 2013 kohaldada Madeira
   autonoomses piirkonnas toodetud ja kohapeal tarbitavale rummile ja liköörile ning Assooride
   autonoomses piirkonnas toodetud ja kohapeal tarbitavale liköörile ja kangetele alkohoolsetele
   jookidele madalamat aktsiisimäära. Kõnealuse otsuse artiklis 2 on sätestatud konkreetsed
   tooted, mille suhtes seda erandit kohaldatakse. Portugal võib kohaldada nende toodete suhtes
   aktsiisimäära, mis on madalam nõukogu direktiivi 92/84/EMÜ2 artiklis 3 sätestatud alkoholi
   aktsiisi täismäärast ja samuti kõnealuses direktiivis kehtestatud alammäärast, kuid mitte üle
   75 % madalam tavalisest riiklikust alkoholiaktsiisist.
   Otsuses 2009/831/EÜ on erimeetmete vastuvõtmise põhjusena välja toodud
   põllumajandusettevõtete väiksus, killustatus ja vähene mehhaniseeritus. Lisaks on teatava
   kohapeal puuduva tooraine ja kohapeal mittetoodetava pakkematerjali toomine kõnealustele
   saartele kulukam kui lihtsalt valmistoote transport. Samuti on seadmete transport ja
   paigaldamine nendes kaugetes ja isoleeritud piirkondades kulukam. Lisaks tuleb kohalikel
   tootjatel kanda piirkondliku majandusmudeli eripärast tulenevat lisakulu, eelkõige suuremate
   tööjõu- ja energiakulude näol.
   Aktsiisimäära 75 % alandamisega ei minda kaugemale sellest, mis on vajalik tootjatele nende
   lisakulude korvamiseks, mis tulenevad asjaolust, et Madeira ja Assoorid on ELi toimimise
   lepingu artiklis 349 osutatud äärepoolseimad piirkonnad.
   Maksusoodustus piirdub määraga, mis on vajalik lisakulude korvamiseks, ning hõlmab
   väikeseid koguseid, seega ei õõnesta meede ühenduse õiguskorra terviklikkust ega ühtsust.
   Lisaks hõlmab maksusoodustus üksnes kohapealset tarbimist.
   Portugali ametiasutused on esitanud taotluse, et pikendada kuni 31. detsembrini 2020 luba
   kohaldada Madeira autonoomses piirkonnas toodetud ja kohapeal tarbitavale rummile ja
   liköörile ning Assooride autonoomses piirkonnas toodetud ja kohapeal tarbitavale liköörile ja
   kangetele alkohoolsetele jookidele madalamat aktsiisimäära. Uuendamine tuleb heaks kiita nii
   nõukogu otsusega vastavalt ELi toimimise lepingu artiklile 349 kui ka komisjoni riigiabi
   käsitleva otsusega. ELi toimimise lepingu artikli 349 kohane nõukogu otsus ei piira komisjoni
   vastuvõetavat otsust meetme pikendamise kohta riigiabi eeskirjade raames.
   2.        ERANDI PROPORTSIONAALSUS
   Vastavalt ELi toimimise lepingu artiklile 110 ei kehtesta ükski liikmesriik teiste liikmesriikide
   toodetele mingeid otseseid ega kaudseid riigimakse, mis on suuremad samasugustele
   kodumaistele toodetele kehtestatud otsestest või kaudsetest maksudest. Liiatigi ei kehtesta
   ükski liikmesriik teiste liikmesriikide toodetele selliseid riigimakse, mis võimaldaksid teiste
   toodete kaudset kaitset.
   1
            Nõukogu otsus 2009/831/EÜ, 10. november 2009, millega lubatakse Portugalil kohaldada Madeira
            autonoomses piirkonnas toodetud ja kohapeal tarbitavale rummile ja liköörile ning Assooride
            autonoomses piirkonnas toodetud ja kohapeal tarbitavale liköörile ja kangetele alkohoolsetele jookidele
            madalamat aktsiisimäära (ELT L 297, 13.11.2009, lk 9).
   2
            Nõukogu direktiiv 92/84/EMÜ, 19. oktoober 1992, alkoholi ja alkohoolsete jookide aktsiisimäärade
   ühtlustamise kohta (EÜT L 316, 31.10.1992, lk 29).
ET                                                      2                                                           ET
 ---pagebreak---    ELi toimimise lepingu artikli 349 alusel võib nõukogu siiski lubada liikmesriikidel, kellel on
   olemas äärepoolseimad piirkonnad, teha ELi toimimise lepingu artikli 110 sätetest erand, et
   võtta arvesse kõnealuste piirkondade struktuurilist, ühiskondlikku ja majanduslikku olukorda,
   mida võimendavad muud nende arengut oluliselt takistavad tegurid. Selline erand ei tohi
   õõnestada liidu õiguskorra, sealhulgas siseturu ja ühise poliitika, näiteks ELi toimimise
   lepingu artiklile 113 tugineva maksupoliitika terviklikkust ja sidusust. Seega peavad sellised
   erandid olema proportsionaalsed – nendega ei tohi minna kaugemale, kui on vajalik selleks, et
   käsitleda kahjustavaid raamtingimusi, mis takistavad kõnealuste piirkondade
   majandusarengut, ja nendega ei tohi liigselt moonutada konkurentsi ühtsel turul. Seepärast
   tuleb iga ELi toimimise lepingu artiklist 110 tehtava erandi puhul piirduda üksnes selle
   kuluhalvemuse täieliku või osalise hüvitamisega, mis kõnealuste piirkondade tootjaid
   pidurdab.
   Nõukogu otsuse 2009/831/EÜ artikli 4 kohased Portugali esitatud aruanded hõlmavad
   lisakulude ja aktsiisivähenduse kalkulatsiooni aastaks 2011:
   Madeira
       •   Liköörid (70 cl pudel, alkoholi 20 mahuprotsenti)
           Lisakulu: 1,21 eurot
           Aktsiisivähendus: 1,06 eurot
       •   Rumm (70 cl pudel, alkoholi 40 mahuprotsenti)
           Lisakulu: 2,20 eurot
           Aktsiisivähendus: 2,12 eurot
   Assoorid
       •   Liköörid (70 cl pudel, alkoholi 20 mahuprotsenti)
           Lisakulu: 1,17 eurot
           Aktsiisivähendus: 1,08 eurot
       •   Kanged alkohoolsed joogid (100 cl pudel, alkoholi 40 mahuprotsenti)
           Lisakulu: 3,31 eurot
           Aktsiisivähendus: 3,09 eurot
   Allikas: nõukogu otsuse 2009/831/EÜ artiklis 4 osutatud aruanded
   Tuleb märkida, et eespool nimetatud lisakulude kalkulatsiooni puhul ei olnud arvestatud
   mõnede raskestimõõdetavate teguritega. Siiski on võimalik kinnitada, et hariliku aktsiisimäära
   75 %-lise alandamisega ei minda kaugemale sellest, mis on vajalik tootjatele Madeira ja
   Assooride äärepoolseimast asendist tulenevate lisakulude korvamiseks.
   Aruanded sisaldavad andmeid ka nende toodete turuosa kohta kohalikel turgudel
   ajavahemikul 2004–2010:
ET                                                3                                               ET
 ---pagebreak---    Madeira – rumm ja liköör kombineeritult (alkoholisisalduse järgi)
   Aasta                         2004       2005      2006    2007     2008      2009     2010
   Kohaliku tootmise osakaal     15,86 %    20,19 %   23,03 % 20,33 %  26,91 %   30,76 %  33,89 %
   Assoorid – liköör (alkoholisisalduse järgi)
   Aasta                         2004       2005      2006    2007     2008      2009     2010
   Kohaliku tootmise osakaal     56,43 %    50,60 %   49,70 % 46,73 %  39,19 %   45,28 %  48,57 %
   Assoorid – kanged alkohoolsed joogid (alkoholisisalduse järgi)
   Aasta                         2004       2005      2006    2007     2008      2009     2010
   Kohaliku tootmise osakaal     47,99 %    41,62 %   42,51 % 33,53 %  23,19 %   34,28 %  31,74 %
   Allikas: nõukogu otsuse 2009/831/EÜ artiklis 4 osutatud aruannete andmetel põhinev arvutus.
   Tabel kinnitab, et Assooridel on vähenenud likööri ja kangete alkohoolsete jookide kohaliku
   tootmise osatähtsus ja Madeiral on suurenenud kohaliku rummi ja likööri osatähtsus. Madeira
   puhul tuleks aga arvesse võtta kohaliku tootmise väga väikest osakaalu 2004. aastal.
   Kohaliku toodangu turuosade areng kinnitab, et praegune vähendatud aktsiisimäär on
   tasakaalustatud ega ole moonutanud konkurentsi siseturul.
   Madeiral töötab alkoholitööstuses 134 töötajat ja Assooridel 90 töötajat. Madeiral annab
   suhkruroo ja puuviljade kasvatamine ja töötlemine tööd ligikaudu 1 000
   põllumajandustootjast pereettevõtjale.
   Portugalile uue loa andmist Madeira autonoomses piirkonnas toodetud ja kohapeal tarbitavale
   rummile ja liköörile ning Assooride autonoomses piirkonnas toodetud ja kohapeal tarbitavale
   liköörile ja kangetele alkohoolsetele jookidele madalama aktsiisimäära kohaldamiseks
   õigustab vajadus vältida kõnealuste äärepoolseimate piirkondade majandusarengu
   ohtuseadmist; uue loa andmine ei moonuta konkurentsi siseturul.
   3.        ETTEPANEKU ÕIGUSLIK KÜLG
   Kavandatud meetme kokkuvõte
   Ettepaneku eesmärk on lubada Portugalil kohaldada ajavahemikul 1. juulist 2014 kuni 31.
   detsembrini 2020 Madeira autonoomses piirkonnas toodetud ja kohapeal tarbitavale rummile
   ja liköörile ning Assooride autonoomses piirkonnas toodetud ja kohapeal tarbitavale liköörile
   ja kangetele alkohoolsetele jookidele madalamat aktsiisimäära, mis võib olla madalam
   direktiivis 92/84/EMÜ kehtestatud miinimummäärast, kuid mitte madalam kui 75 %
   tavapärasest riiklikust alkoholi aktsiisimäärast.
ET                                                  4                                             ET
 ---pagebreak---    Portugali ametiasutused peavad saatma hiljemalt 30. septembriks 2017 komisjonile
   vahearuande, et hinnata, kas maksuerandi tegemist õigustanud põhjused püsivad endiselt ning
   kas Prantsusmaa tehtud maksusoodustus on endiselt proportsionaalne.
   Õiguslik alus
   Euroopa Liidu toimimise lepingu artikkel 349.
   Subsidiaarsuse põhimõte
   Üksnes nõukogul on volitus võtta Euroopa Liidu toimimise lepingu artikli 349 alusel vastu
   erimeetmeid äärepoolseimate piirkondade suhtes, et teha kohandusi aluslepingute
   kohaldamises nendes piirkondades, kaasa arvatud ühises poliitikas, tulenevalt seal
   valitsevatest püsivatest ebasoodsatest tingimustest, mis mõjutavad äärepoolseimate
   piirkondade sotsiaalset ja majanduslikku olukorda.
   Ettepanek on seega kooskõlas subsidiaarsuse põhimõttega.
   Proportsionaalsuse põhimõte
   Ettepanek on proportsionaalsuse põhimõttega kooskõlas järgmisel põhjusel.
   Maksusoodustus piirdub määraga, mis on vajalik lisakulude korvamiseks.
   Vahendi valik
   Kavandatav vahend: nõukogu otsus
   Muud õigusaktid ei oleks asjakohased järgmisel põhjusel.
   ELi toimimise lepingu artikli 349 alusel tehtavad erandid tehakse nõukogu otsusega.
   4.       MÕJU EELARVELE
   Ettepanek ei mõjuta liidu eelarvet.
ET                                                5                                            ET
 ---pagebreak---                                                          2014/0064 (CNS)
                                             Ettepanek:
                                        NÕUKOGU OTSUS
     millega lubatakse Portugalil kohaldada Madeira autonoomses piirkonnas toodetud ja
       kohapeal tarbitavale rummile ja liköörile ning Assooride autonoomses piirkonnas
         toodetud ja kohapeal tarbitavale liköörile ja kangetele alkohoolsetele jookidele
                                     madalamat aktsiisimäära
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 349,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   võttes arvesse Euroopa Parlamendi arvamust3,
   toimides seadusandliku erimenetluse kohaselt
   ning arvestades järgmist:
   (1)     Nõukogu 10. novembri 2009. aasta otsusega 2009/831/EÜ, mis on vastu võetud EÜ
           asutamislepingu artikli 299 lõike 2 alusel (nüüd ELi toimimise lepingu artikkel 349),
           lubati Portugalil kohaldada Madeira autonoomses piirkonnas toodetud ja kohapeal
           tarbitavale rummile ja liköörile ning Assooride autonoomses piirkonnas toodetud ja
           kohapeal tarbitavale liköörile ja kangetele alkohoolsetele jookidele madalamat
           aktsiisimäära, mis võib olla madalam direktiivis 92/84/EMÜ kehtestatud
           miinimummäärast, kuid mitte madalam kui 75 % tavapärasest riiklikust alkoholi
           aktsiisimäärast.
   (2)     30. juulil 2013 palusid Portugali ametiasutused komisjonil esitada ettepanek võtta
           vastu nõukogu otsus, millega pikendataks nõukogu otsuse 2009/831/EÜ kohaldamise
           aega samadel tingimustel 31. detsembrini 2020. Kõnealust taotlust muudeti 19.
           novembril 2013, kui Portugal palus pikendada nõukogu otsuse 2009/831/EÜ
           kohaldamise aega kuue kuu võrra 30. juunini 2014, et tagada vastavus kehtivate
           regionaalabi suunistega, pärast mida taotletaks uut pikendust ajavahemikuks 1. juulist
           2014 kuni 31. detsembrini 2020.
   (3)     Uue loa andmist õigustab vajadus vältida asjaomaste kõnealuste äärepoolseimate
           piirkondade majandusarengu ohtuseadmist. Kuna kõnealuste toodete eksport on
           raskendatud, jääb ainsaks võimaluseks müüa neid tooteid kohalikul turul.
   (4)     Assooride ja Madeira autonoomse piirkonna põllumajandusettevõtete väiksuse,
           killustatuse ja vähese mehhaniseerituse tõttu on kasutatav põllumajandustoore seal
           kallim kui tavaliste tootmistingimuste puhul. Pealegi ei ole suhkruroo tootmine
           Madeiral keerulise reljeefi, raskete ilmastikuolude, pinnase iseärasuse ja käsitöö
           kasutamise tõttu nii tulus kui mujal äärepoolseimates piirkondades. Teatavate
   3
           ELT C ..., ..., lk …
ET                                                6                                               ET
 ---pagebreak---            kohapeal puuduvate toorainete ja pakkematerjali toomine kõnealustele saartele on
           kulukam kui lihtsalt valmistoote transport. Assooride puhul suurendab piirkonna
           isoleeritust veelgi saarte suur kaugus üksteisest. Samuti on seadmete transport ja
           paigaldamine nendes kaugetes ja isoleeritud piirkondades kulukam. Sama kehtib ka
           mandrile reisimise ja sinna lähetatavate kaubasaadetiste kohta. Lisakulusid toob ka
           vajadus valmistooteid säilitada, sest kohapealne tarbimine ei ammenda toodangut
           valmimise hetkel, vaid kestab aasta ringi. Kohaliku turu väiksus suurendab samuti
           ühikukulusid mitmel viisil, eelkõige muudab see püsikulud toodangu koguse suhtes
           väga kõrgeks, seda nii seadmete soetamise kui ka keskkonnastandardite järgimise
           vajaduse tõttu. Lisaks tuleb Madeira rummitootjatel käidelda suhkruroo töötlemise
           jääke, samas kui muudes piirkondades saab need uuesti ringlusse võtta. Lõpuks tuleb
           kohalikel tootjatel kanda piirkondliku majandusmudeli eripärast tulenevat lisakulu,
           eelkõige suuremate tööjõu- ja energiakulude näol.
   (5)     Nõukogu otsuse 2009/831/EÜ artiklis 4 osutatud aruannetel põhinevad üksikasjalikud
           arvutused kinnitavad, et aktsiisimäära vähendamine 75 %-ni tavapärasest
           aktsiisimäärast ei leevenda täielikult Madeira ja Assooride destilleeritud alkohoolsete
           jookide tootjatele kõrgematest tootmis- ja turustamiskuludest tulenevat ebasoodsat
           konkurentsiolukorda. Seepärast tuleks jätkuvalt lubada aktsiisimäära vähendamist
           taotlusekohase tasemeni.
   (6)     Olukorra põhjalik uurimine kinnitab, et alkoholitööstuse säilitamiseks nimetatud
           äärepoolseimates piirkondades tuleb Portugali taotlus rahuldada.
   (7)     Arvestades, et maksusoodustus ei ületa määra, mis on vajalik lisakulude korvamiseks,
           ning see hõlmab väikeseid koguseid ja üksnes kohapealset tarbimist, ei õõnesta meede
           ühenduse õiguskorra terviklikkust ega ühtsust.
   (8)     Nõuda tuleks vahearuande koostamist, et komisjon saaks hinnata, kas asjaolud, mille
           alusel maksuerand tehti, on endiselt samad.
   (9)     Käesolev otsus ei piira ELi toimimise lepingu artiklite 107 ja 108 võimalikku
           kohaldamist,
   ON VASTU VÕTNUD KÄESOLEVA OTSUSE:
                                               Artikkel 1
   Erandina asutamislepingu artiklist 110 lubatakse Portugalil kohaldada Madeira autonoomses
   piirkonnas toodetud ja kohapeal tarbitavale rummile ja liköörile ning Assooride autonoomses
   piirkonnas toodetud ja kohapeal tarbitavale liköörile ja kangetele alkohoolsetele jookidele
   aktsiisimäära, mis on madalam kui direktiivi 92/84/EMÜ artiklis 3 sätestatud täismäär.
                                               Artikkel 2
   Artiklis 1 osutatud erand hõlmab järgmist:
   1. Madeiral
   a) Euroopa Parlamendi ja nõukogu 15. jaanuari 2008. aasta määruse (EÜ) nr 110/2008
   (piiritusjookide määratlemise, kirjeldamise, esitlemise, märgistamise ja geograafiliste tähiste
ET                                                 7                                               ET
 ---pagebreak---    kaitse kohta)4 II lisa punktis 1 määratletud rumm, millel on kõnealuse määruse III lisa punktis
   1 osutatud geograafiline tähis „Rum da Madeira”;
   b) määruse (EÜ) nr 110/2008 II lisa punktides 32 ja 33 osutatud liköör ja crème, mis on
   valmistatud kohalikest puuviljadest ja taimedest;
   2. Assooridel
   a) määruse (EÜ) nr 110/2008 II lisa punktides 32 ja 33 osutatud liköör ja crème, mis on
   valmistatud kohalikest puuviljadest ja taimedest;
   b) kanged alkohoolsed joogid, mis on valmistatud veinist või viinamarjade pressimise
   jääkidest ja millel on määruse (EÜ) nr 110/2008 II lisa punktides 4 ja 6 osutatud tunnused ja
   omadused.
                                               Artikkel 3
   Artiklis 1 osutatud toodete suhtes kohaldatav alandatud aktsiisimäär võib olla madalam
   direktiivis 92/84/EMÜ sätestatud alkoholiaktsiisi alammäärast, kuid ei tohi olla üle 75 %
   madalam tavalisest riiklikust alkoholiaktsiisist.
                                               Artikkel 4
   Portugal saadab komisjonile hiljemalt 30. septembriks 2017 aruande, mille põhjal on
   komisjonil võimalik hinnata, kas asjaolud, mille alusel aktsiisimäära alandati, on endiselt
   samad.
                                               Artikkel 5
   Käesolevat otsust kohaldatakse alates 1. juulist 2014 kuni 31. detsembrini 2020.
                                               Artikkel 6
   Käesolev otsus on adresseeritud Portugali Vabariigile.
   Brüssel,
                                                 Nõukogu nimel
                                                 eesistuja
   4
           ELT L 39, 13.2.2008, lk 16.
ET                                                 8                                               ET